Trek - N- Paws: syyskuuta 2013
Olipas viikonloppu...
19.09.2013 Torstai AGI-treenit Ipanan kera jatkuu...
Ipana odottaa vuoroaan agi-hallilla
20.09.2013 Perjantai
"Körmy" valmistui tulevaan näyttelyn ensidebyyttiinsä katsomalla perjantai-iltana Robin Hood-leffan. Koko elokuvan ajan poika istui tiiviisti sylissä ja eläytyi sekä seurasi silmä ja korva tarkkana hevosia ja taistelukohtauksia... Mahtoiko olla liian raju elokuva noinkin nuorelle mielelle ;)
Robin Hood-elokuvan lopputaistot menossa...
21.09.2013 Lauantai Heinola SSKYn erikoisnäyttely (ilmoitettu yhteensä 714 koiraa)
Lancashire Heeler tuomarina Englannista Margaret McFarlane
Ilmoittautuneita heelereitä uroksia 29 narttuja 49 pentuja 8
Sain jälleen esittää ihanan heeler herran "Rocke-The-Man" (Tumlex At-Water) ja hienosti herra taas esiintyi voittaen valioluokan. Vaikkakin PU-luokassa alkoi pojilla tunteet kuumenemaankin... ja tokihan "Rocken" piti siinä ristitulessa mielipiteensä sanoa, mutta siitäkin huolimatta käyttäytyi tilanteeseen nähden hienosti <3 Hatun nosto tälle Herralle <3 Onnea omistaja Tuijalle (sekä kasvattajalle Louloulle Tumlex kenneliin) hienosta sijoituksesta erkkarissa "Rocken" ollessa siis PU-2!
Rocke Kuva:Johanna Jokinen
Rocke Kuva:Tuija Hatakka
Rocke Kuva: Krista Rantanen
Rocke Kuva: Kjell-Hugo Hanssen
Meidän omat tytöt vastaavasti yllätti iloisesti tiukalla tuomarilla vaikka vettäkin saatiin kehässä ollessa niskaan. Taivas totaalisesti repesi valioluokan kilpaillessa luokkasijoituksistaan sekä PN-luokan aikana. Isoksi yllätykseksi "Ipana" (Marmalade`s Key Of Dreams) voitti valioluokan "Hipun" (Marmalade`s Indian Dream) ollessa valioluokan 4 saaden myös SAn. "Ipana" sijoittui lopulta VSP;ksi!! Onnea ROP-koiran Bellsmond Spirit Shadow over Triphazard omistajille Krista ja Marjukka sekä handlerille Mira Karekselle! Kyseinen koira saavutti vielä BIS-1 sijan!!!
Valioluokan narttujen kilpailuluokka Kuva:Iida Lähdekorpi
~ Lisää Iidan kuvia ~
ROP-VSP kehä Kuva: Krista Rantanen
ROP & VSP Kuva: Krista Rantanen
"Körmy" (Marmalade`s Lord Of Dreams) teki ensi esiintymisen pikku-pentuluokassa sijoittuen hienosti 3. luokassaan ja saaden kunniapalkinnon... Poika joutui kehiin ihan tavallisella hihnalla, kun kehät menivät päällekkäin - mutta hienosti Katriina pojan handlasi ja jopa hampaat sai pentujen tuomari Tapio Eerola katsottua ;)
Lämmin kiitos Kannisen Katriinalle joka lähti erkkariin matkaan handleri avuksi ja handlasi tosiaan "Ipanan" aina luokka voittoon saakka! Samoin Katriina sai hienosti rauhoitettua myös "Körmyn" seisomaan, vaikkei sitä kovin oltukaan treenailtu ;) Kiitos myös Marjo & Tuija "Körmylle" sijaismammana olosta tyttöjen kehän aikana ;)
Körmy silmä ja korva tarkkana - Kuva: Tuija Hatakka
22.09.2013 Sunnuntai Joutsijärvi
Satakunnan Heelerit syysretki Joutsijärven Pitkäniemeen.
Kieli keskellä suuta...
Liukasta oli..
uusi laavu tuli tarkastettua..
Sadetta oli luvattu, mutta saatiin kuitenkin aurinkoa :)
"Kelpais varmaan mullekin" totesi "Ipana"
Termari-kahvia tarjolla
Koirat paluumatkalla pitkospuilla
ja välillä pitkospuiden vieressä :)
Pitkäniemeen ja takaisin..
** 28.09.2013 lauantai-aamuna teemme ruskaretken jälleen Joutsijärvelle, suuntana tällä kertaa Tuurunkankaan autiotupa. Vielä mahtuu mukaan ;)
***Sunnuntaina 29.09.2013 vastaavasti retkeilemme Seitsemisen maisemissa Vammalan Retkeilijöiden kera :)
Lähettänyt Yasu klo 15:43 Ei kommentteja:
Tunnisteet: 24hAlpin, Alps, BavarianAlps, Hiking, HikingToTheLimit, LancashireHeeler, Marssi, Patikointi, Rinkka, Salomon, SuomenLatu, Trekking, TrekNPaws, Trophy, Vaellus, Watzmann, Yasu
13.09.2013 Perjantai
Heti aamu-usvaan sukelsimme Miran kera Kullaan pururadalle sauvoinemme ja kun lenkki oli heitetty paistoikin aurinko jo täydeltä terältä.
Kullaan pururata
Aurinkoisen päivän kunniaksi päätin viedä koirat pitkälle 10km lenkille Hiittenharjulle, sillä 3 viikon kotikaranteeni alkoi jo näkyä mm. "Hipun" uuman katoamisena. Töihin ehdin hyvin illaksi toimistolle -pääasia, että saa nauttia viimeisistä syyspäivistä kunnolla ;)
Laavun kohdalla koirien kirsut vanhasta tottumuksesta suuntasivat sinne, missä makkara tuoksui.
Harjavalta - Hiittenharju
Harjavalta - Hiittenharju laavulla marjastajien nuotio tuksut houkutti koiria..
Marjastajat olivat sytyttäneet nuotion ja paistoivat makkaroitaan siinä sivussa, kun putsasivat puolukoitaan. Tovi siinä jutustellessa meni ja toki koirat osuutensa kerjäsivät makkaroista :)
Vakio lenkkeilypaikka jo 10 vuoden ajalta
14.09.2013 Lauantai
Lauantain vietin itse vapaata taasen - tainnut jäädä tämä vapaaputki päälle ;) En tosin makoillut vaan lähdin heti aamulla 8 pintaan Kullaan pururadalle sauvojen ja tälläkertaa isännän kera.
Lauantai-aamuna Kullaan pururadalla kirpeä syysaamu
"Körmy" valloitti isännän paikan
Meillä ei kukaan koirista ennen ole istuskellut tuoleilla, mutta "Körmy"-herra on tämän ottanut oikein tavakseen. Aina herra tulla napottaa istumaan pöytäseuraksi vastapäätä...
"TaoTao" ROP-PIKKUPENTU
Mira ja Anne sekä Sanna-Maija kävivät taasen edustamassa Miliisin Teamiä toitsujen open showssa Lahdessa. Kiitos kaikille!! Myös Arian "Martha" oli ilmoitettu mukaan, mutta Aria oli estynyt osallistumasta, joten "Martha" jätti nämä kauneuskilpailut välistä ;)
Miliisin Team tulokset (tuomari Veli-Pekka Kumpumäki)
Nagly Frukt Iz Rossii Matushki 1,KP, PIKKU-PENTU ROP
Miliisin Renè JUN EH-2
Laskovaya Rus`Bolshaya Lubov ERI-3
Vlast`Ognia Zheleznaya Logika (poissa)
Miliisin Rihanna lemmikki- 2
**Sunnuntaina Aria sekä "Martha" osallistuivat Juha Kareksen handlaus kurssille Salossa :)
15.09.2013 Sunnuntai Joutsijärvi
Sunnuntaina suunnistimme heti aamu yhdeksän aikaan Joutsijärvelle ja kohti Tuurunkankaan autiotupaa, jossa paistoimme makkarat kauniissa auringon paisteessa :)
Joutsijärvellä Tuurunkangasta kohti...
Rami ja "Hippu" sekä "Körmy" odottivat vaijerivenettä - "Ipana" seuraili taaempana
Mira ja "Körmy" ensikertalaiset vaijeriveneessä
"Hippu" vastaavasti jo vanhatekijä laivahommissa kipparina ;)
"Körmy"llä meinasi pupu mennä housuihin siltaa ylittäessä ja alkoi jo pyrkimään takaisin päin...vaikka lyhyempi matka olisi ollut eteenpäin - mutta emännän helmoihin on pakkoo päästä ;)
Joutsijärvi - Tuurunkangas autiotupa ja Mira "Ipanan" sekä "Körmyn" kera
Sää suosi retkeilijöitä :)
ja makkara maistui kuin myös kalkkunanakit ;)
Koirat sai myös osuutensa..
"Hippu" odottelee jo Miraa
Suurin into on koirilla jo laantunut paluumatkalla
Reitti on teknisesti haastava vaijeriveneineen ja polkuineen
Omakuva ;)
Joutsijärvi - Kullaa - Ulvila
Vielä tässä syksyn aikana tehdään muutaman tunnin retkiä Joutsijärvelle, jos kiinnostaa aina pääsee mukaan ;)
REITTI Satakunta : Joutsijärvi
Oman pihan tyrniä..
Ensviikonloppuna onkin heelereiden vuoro osallistua näyttelyihin, sillä osallistumme SSKYn erkkariin Heinolan raviradalla 21.09.2013. Menossa mukana myös "Körmy" ;) Saas nähdä mitä siitä tulee - treenata ei oo ehditty/viittitty tai ihan miten vaan ;P
Lähettänyt Yasu klo 21:10 4 kommenttia:
Agilityn Lumoa
Kotikaranteeni julistetaan päättyneeksi
Niin on meillä saatu kotikaranteenit kennelyskästä ohi ja päästään pikkuhiljaa taas asian ytimeen.
Koirien oireet pysyivät hyvin maltillisina, poikkeuksena jatkuva hakkaavat limaiset yskäkohtaukset öisin :/ Päivisin oireita ei juurikaan ollut ja koirat olivat virkeitä, leikkisiä sekä omasivat hyvät ruokahalut. Omaa turhautumista kävin purkamassa Miran (Milarzin kennel) kanssa kuntosalin jumpassa ja metsälenkeillä..
Mira valmiina sauvomaan sateeseen
Agilityn alkeiskurssi ( www.agilitynlumoa.com )
Ipanan (Marmalade`s Key Of Dreams) kera ilmoittauduin alkeiskurssille... Tämä neiti onkin keskimmäisenä saanut "kasvaa siinä sivussa", joten nyt ajattelin ottaa hieman ns. laatuaikaa tytön kanssa.Nopsasti tuo asiat hokasi, ihan kuin sen kanssa olisi jotain pohjia jo tehty agin saralla...
Myöhemmin olisi tarkoitusta jatkaa myös "Hipsun" (Marmalade`s Indian Dream) kanssa siitä, mihin viimeksi jäätiin... Aikanaan myös "Körmy" (Marmalade`s Lord Of Dreams) pääsee tutustumaan agilityn ihmeelliseen maailmaan.
Mitään kisatykkejä näistä tytöistä tuskin tulee (ainakaan itselleni), mutta kunhan harrastellaan omaksi iloksi ;) Toki, jos joku "varakuski" löytyy eli jollain on kiinnostusta enemmänkin agilitya tai tokoa kohtaan, niin ilomielin lainaan näitä tyttöjä vaikka kisakentille saakka ja osallistun treenien kustannuksiin!
Ipana seuraa tarkkana kurssikaverin suorituksia
Lähettänyt Yasu klo 09:13 Ei kommentteja:
Tunnisteet: agility, Heeler, LancashireHeeler, MiliisinKennel, Tehotiimi, Tuhotiimi
Silmäpeilauksia...
Tampereen Veter on nykyään Animagi... Niin se maailma muuttuu ja me sen mukana ;)
"Ipana" odottelee rauhallisesti vuoroaan sillmäpeilaukseen
Pyrin vuosittain tutkituttamaan koiriemme silmät. Kaikki heelerimme on myös geenitutkittu linssiluksaation osalta sekä DLA-monimuotoisuustestattu.
Kävimme jälleen silmäpeilauksissa Veterissä, jossa saimme huomata koko klinikan muuttaneen nimeään ja liittyneen Animagia ketjuun... Silmäpeilauksen sentään suoritti vanha tuttu Elina Pietilä :)
Tällä kertaa rutiinipeilauksessa oli "Ipana".
Marmalade`s Key Of Dream : silmät OK (10.09.2013)
Tänä vuonna tutkittu myös "Hippu" sekä "Körmy":
Marmalade`s Indian Dream: silmät OK (07.05.2013)
Marmalade`s Lord Of Dreams : silmät OK (15.05.2013)
***ROTUTIETOUTTA**** Suomen Lancashire Heeler yhdistyksen sivuilta.
Lancashire heelereillä on rotukohtainen PEVISA –ohjelma (SKL: perinnöllisten vikojen ja sairauksien vastustamisohjelma). Sen mukaiset rekisteröintiin vaaditut kriteerit ovat:
Pentujen vanhemmista on astutushetkellä voimassa oleva
virallinen polvitutkimuslausunto: koiran on oltava tutkimushetkellä täyttänyt 12kk. Alle 3-vuotiaana tehty polvitutkimustulos on voimassa kaksi vuotta ja yli 3-vuotiaana tehty tutkimus koiran eliniän
virallinen silmätutkimuslausunto; lausunto on voimassa 6 kk. Jalostuksesta poissulkevat silmäsairaudet ovat
linssiluksaatio (LL)
linssiluksaatio epäilyttävä
PHTVL/ PHPV asteet 2-6
perinnöllinen katarakta (1.1.2010 alkaen)
Koiralla saa pentujen rekisteröintihetkellä olla korkeintaan 20 jälkeläistä Suomessa. Viimeinen sallittu pentue voidaan kuitenkin rekisteröidä kokonaisuudessaan.
**** GEENITUTKIMUKSET****
Lähettänyt Yasu klo 20:41 Ei kommentteja:
Tunnisteet: Fyssari, Heeler, Karjakoira, LancashireHeeler, MiliisinKennel
Karanteenissa....
Meillä on jo kohta kolmas viikko menossa koirilla kotikaranteenissa kennelyskän vuoksi.
Seinät alkavat ainakin nuorimmaisella kaatumaan niskaan, joka jo kovin haikailee kotiterassia pidemmälle juoksentelemaan.... Kyseessä on kuitenkin niin ikävä tartuntatauti, etten sitä soisi kenellekään. Joten jatkamme kotikaranteenia, kunnes olemme varmasti puhtaita tästä ongelmasta :/
Siellä täällä ympäri Suomea olen saanut kuulla ystävien koirien kärsivän tästä samaisesta taudista... Spekulointia on, että onko se tullut Joensuun, Överkalixin vaiko Helsingin näyttelystä... mene ja tiedä, nyt on vain pääasia että koiruudet paranevat kokonaan.
Luottoeläinlääkärimme jo yli 20 vuoden ajalta :)
~...myös Raksu (Sylit Grags-Pa) kävi kuunteluttamassa keuhkonsa kennelyskän vuoksi...~
Ethän vie yskivää koiraasi julkisiin koiratapahtumiin!
Nuottaniemen Eläinlääkäri : Kennelyskä
Ei ole aamukahvia ilman Körmyä ;)
Lämmintä syksyä on riittänyt <3
Suur-Kullaata ;)
07-08.09.2013 Viikonlopun remonttia ja lettuja :)
Vihdoin ja viimein tuli se viikonloppu, kun kalenterissa ei "aikuisten-oikeesti" ollut yhden yhtä tapahtumaa, joka olisi MUST TO DO-listalla... ei koiranäyttelyä eikä muutakaan varteenotettavaa.
Toki, jos oikein olisi halunnut "mennä" niin ainahan sitä jotain löytyy kuten Veho Expo, Erävaelluksen SM ja Caravaanareillakin olisi ollut meetingiä Porin raviradalla. Porin Teatterissa on menossa Luolamies jne jne... Onni onnettomuudessa olin jo aikaisemmin päättänyt jättää tältä vuodelta Dracula Shown väliin, sillä kennelyskästä johtuen emme olisi sinne pääseeet..Muutoin tämä show on niistä yksi parhaista näyttelyistä vuosittain - suosittelen lämpimästi!
Mutta, tällä kertaa poikkesimme perjantaina Tampereen Ikeaan ja satsasimme vihdoin vaatehuoneen remonttiin. Siinä se viikonloppu menikin Ikean palapelejä kasaillessa...
Terassikelejä lupailee ennustus kotikaranteenissa :)
Remontin ylivalvojien lakisääteinen lepo ja rapsutustuokio...kuinka monta heeleriä näet kuvassa?
Kahvituokio kera Miran :)
Remonttireiska ja apulainen lauantai-iltapäivän auringossa...
Sunnuntai-iltana pääsikin jo passailemaan kenkähyllyä ja valoja...
Valvontakameran tallentamaa
Lettujakin on tullut syötyä, eikä se ole ainakaan koirilta jäänyt huomaamatta.
Vaikka kuinka on järjestänyt keittiönpöydän tuolit niin, ettei niihin periaatteessa pitäisi päästä koiran kiipeämään, niin Körmy on siihenkin keinot keksinyt... Pitänee alkaa pikkuhiljaa laittaa ruotuun tätä nuorta herraa...
*Lämmin kiitos Kaikille viikonlopun remonttiin osallistuneille ja Ikean palapelin kasaushengessä mukana olleille <3
Tunnisteet: Fyssari, Heeler, LancashireHeeler, MiliisinKennel, Tehotiimi, Tuhotiimi